Čl. I Všeobecné údaje 

(1)	 Názov spoločnosti  a jej sídlo :  
            BENOX s.r.o. 
            Partizánska cesta 15, 974 01  Banská Bystrica
             IČO:  36049221
             DIČ: 2021584345
             Opis vykonávanej činnosti spoločnosti BENOX,s.r.o., veľkoobchod –predaj bentonitovej
             suroviny, potrieb pre chovateľov.
(2)	Dátum schválenia účtovnej závierky za bezprostredne predchádzajúce účtovné obdobie príslušným orgánom spoločnosti :
Účtovná závierka k 31.12.2014 bola schválená dňa 21.03.2015. 

(3)	Právny dôvod na zostavenie účtovnej závierky: 
              Účtovná závierka k 31.12.2015 je zostavená ako riadne účtovná závierka za účtovné
              obdobie od 1.1.2015 do 31.12.2015. 
(4)	Údaje o skupine účtovných jednotiek:
Spoločnosť nie ja súčasťou žiadnej skupiny.
        (5)  Priemerný prepočítaný počet zamestnancov
             Priemerný prepočítaný počet zamestnancov v roku 2015 je 5. 
            Účtovná jednotka má uzatvorené pracovnoprávne vzťahy so zamestnancami na základe pracovnej   
            zmluvy, aj na základe dohody o pracovnej činnosti. 

Čl. II Informácie o prijatých postupoch 
(1)	Východiská pre zostavenie účtovnej závierky
účtovná závierka je zostavená za splnenia predpokladu, že účtovná jednotka bude nepretržite pokračovať vo svojej činnosti. Menou pre vykazovanie je EURO.
Účtovné metódy a všeobecné účtovné zásady boli účtovnou jednotkou konzistentne aplikované, okrem:

•	účtovania poistenia majetku určeného na prevádzkovú činnosť a iného poistného súvisiaceho s prevádzkovou činnosťou. Takéto poistenie sa od 1. januára 2011 účtuje na účet 548 – Ostatné náklady na hospodársku činnosť;
•	spôsobu účtovania zákazkovej výroby;
•	účtovania zákazkovej výstavby nehnuteľnosti určenej na predaj (priebežný transfer);
•	účtovania zákazkovej výstavby nehnuteľnosti určenej na predaj - ostatnej (nie priebežný transfer);
•	účtovania obstarania nehnuteľnosti na účelom ďalšieho predaja;
•	účtovania koncesie u koncesionára.

Uvedené zmeny nemajú vplyv na výsledok hospodárenia vykázaný v predchádzajúcich účtovných obdobiach, keďže sa aplikujú prospektívne na účtovné prípady, ktoré vznikli po 1. januári 2011.

V súvislosti so zmenou účtovania zákazkovej výroby, zákazkovej výstavby nehnuteľnosti a obstarania nehnuteľnosti na účel ďalšieho predaja boli do súvahy a výkazu ziskov a strát doplnené nové účty. 

(2)	Dlhodobý nehmotný majetok a dlhodobý hmotný majetok
Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a pod.). 

Súčasťou obstarávacej ceny dlhodobého hmotného majetku od 1. januára 2003 nie sú úroky z cudzích zdrojov ani realizované kurzové rozdiely, ktoré vznikli do momentu uvedenia dlhodobého majetku do používania.

Súčasťou obstarávacej ceny dlhodobého nehmotného majetku nie sú od 1. júla 2010 úroky z cudzích zdrojov, ktoré vznikli do momentu zaradenia dlhodobého nehmotného majetku do používania.

Dlhodobý majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť. 

Náklady na výskum sa neaktivujú, účtujú sa do nákladov účtovného obdobia, v ktorom vznikli. Náklady na vývoj sa účtujú do obdobia, v ktorom vznikli, ale tie náklady na vývoj, ktoré sa vzťahujú na jasne definovaný výrobok alebo proces, pri ktorých je možné preukázať technickú realizovateľnosť a možnosť predaja a spoločnosť má dostatočné zdroje na dokončenie projektu, jeho predaj alebo na vnútorné využitie jeho výsledkov, sa aktivujú, a to vo výške, ktorá je pravdepodobná, že sa získa späť z budúcich ekonomických úžitkov.

Aktivované náklady na vývoj sa odpisujú počas maximálne 5 rokov, a to v tých účtovných obdobiach, v ktorých sa očakáva predaj produktu alebo využívanie procesu. Ak sa zníži ich hodnota, odpisujú sa na sumu, ktorá je pravdepodobná, že sa získa späť z budúcich ekonomických úžitkov.

Odpisy dlhodobého nehmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom mesiaca nasledujúceho po uvedení dlhodobého majetku do používania. Drobný dlhodobý nehmotný majetok, ktorého obstarávacia cena (resp. vlastné náklady) je 2 400 EUR a nižšia, sa odpisuje jednorazovo pri uvedení do používania. Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

	Predpokladaná		Metóda		Ročná odpisová	
		doba používania
v rokoch		odpisovania		sadzba v %	
Aktivované náklady na vývoj	5		lineárna		20	
Softvér	4		lineárna		25	
Oceniteľné práva (licencia)	8		lineárna		12,5	
Drobný dlhodobý nehmotný majetok	rôzna		jednorazový odpis		100	

Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom mesiaca nasledujúceho po uvedení dlhodobého majetku do používania. Drobný dlhodobý hmotný majetok, ktorého obstarávacia cena (resp. vlastné náklady) je 1 700 EUR a nižšia, sa odpisuje jednorazovo pri uvedení do používania. Pozemky sa neodpisujú. Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

	Predpokladaná		Metóda		Ročná odpisová	
		doba používania v rokoch		odpisovania		sadzba v %	
Stavby	40		lineárna		2,5	
Stroje, prístroje a zariadenia	8 až 12		lineárna		8,3 až 12,5	
Dopravné prostriedky	4 až 6		degresívna		16 až 30	
Drobný dlhodobý hmotný majetok	rôzna		jednorazový odpis		100	

(3)	Cenné papiere a podiely
Cenné papiere a podiely sa oceňujú obstarávacími cenami vrátane nákladov súvisiacich s obstaraním. Od obstarávacej ceny je odpočítané zníženie hodnoty cenných papierov a podielov. 

(4)	Zásoby 
Zásoby sa oceňujú nižšou z nasledujúcich hodnôt: obstarávacou cenou (nakupované zásoby) alebo vlastnými nákladmi (zásoby vytvorené vlastnou činnosťou) alebo čistou realizačnou hodnotou.
Obstarávacia cena zahŕňa cenu zásob a náklady súvisiace s obstaraním (clo, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sa oceňujú váženým aritmetickým priemerom z obstarávacích cien.
Vlastné náklady zahŕňajú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahŕňa v závislosti od stupňa rozpracovanosti týchto zásob. Správna réžia a odbytové náklady nie sú súčasťou vlastných nákladov. Súčasťou vlastných nákladov nie sú úroky z cudzích zdrojov.
Čistá realizačná hodnota je predpokladaná predajná cena znížená o predpokladané náklady na ich dokončenie a o predpokladané náklady súvisiace s ich predajom.  
Zníženie hodnoty zásob sa upravuje vytvorením opravnej položky.

(5)	Zákazková výroba
Zákazková výroba sa vykazuje použitím metódy stupňa dokončenia zákazky (angl. percentage-of-completion-method).

(6)	Zákazková výstavba nehnuteľnosti
Zákazková výstavba nehnuteľnosti – priebežný transfer
Zákazková výstavba nehnuteľnosti určenej na predaj sa vykazuje podľa metódy stupňa dokončenia. 
Zákazková výstavba nehnuteľnosti – ostatná (nie priebežný transfer)
Zákazková výstavba nehnuteľnosti určenej na predaj – ostatná (nie priebežný transfer) sa vykazuje metódou tzv. nulového zisku, t. j. zisk sa vykáže pri predaji nehnuteľnosti.

(7)	Pohľadávky
Pohľadávky pri ich vzniku sa oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.

(8)	Peňažné prostriedky a ceniny
Peňažné prostriedky a ceniny sa oceňujú ich menovitou hodnotou. Zníženie ich hodnoty sa vyjadruje opravnou položkou.

(9)	Náklady budúcich období a príjmy budúcich období
Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.
(10)	Rezervy
Rezervy sú záväzky s neurčitým časovým vymedzením alebo výškou; tvoria sa na krytie známych rizík alebo strát z podnikania. Oceňujú sa v očakávanej výške záväzku.

(11)	Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

(12) Výdavky budúcich období a výnosy budúcich období
Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

(13)	Dotácie zo štátneho rozpočtu
O nároku na dotácie zo štátneho rozpočtu sa účtuje, ak je takmer isté, že na základe splnených podmienok na poskytnutie dotácie sa Spoločnosti daná dotácia poskytne.
Dotácie na hospodársku činnosť Spoločnosti sa najskôr vykazujú ako výnosy budúcich období a do výkazu ziskov a strát sa rozpúšťajú ako výnosy z hospodárskej činnosti v časovej a vecnej súvislosti s vynaložením nákladov na príslušný účel.
Dotácie na obstaranie dlhodobého hmotného majetku a dlhodobého nehmotného majetku sa najskôr vykazujú ako výnosy budúcich období a do výkazu ziskov a strát sa rozpúšťajú v časovej a vecnej súvislostiso zaúčtovaním odpisov z tohto dlhodobého majetku. 

(14) Prenájom (lízing)
Operatívny prenájom. Majetok prenajatý na základe operatívneho prenájmu vykazuje ako svoj majetok jeho vlastník, nie nájomca.
Finančný prenájom (s kúpnou opciou; bez kúpnej opcie je považovaný za operatívny prenájom). Majetok prenajatý na základe zmluvy uzatvorenej do 31. decembra 2003 vykazuje ako svoj majetok jeho vlastník, nie nájomca. Majetok prenajatý na základe zmluvy uzatvorenej 1. januára 2004 a neskôr vykazuje ako svoj majetok jeho nájomca, nie vlastník.

(15)	Cudzia mena
Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. 
Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia. 
Prijaté a poskytnuté preddavky v cudzej mene prostredníctvom účtu vedeného v tejto cudzej mene sa prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu. 
Prijaté a poskytnuté preddavky v cudzej mene na účet zriadený v eurách a z účtu zriadeného v eurách sa prepočítavajú na menu euro kurzom, za ktorý boli tieto hodnoty nakúpené alebo predané. 
Prijaté a poskytnuté preddavky sa ku dňu, ku ktorému sa zostavuje účtovná závierka, na menu euro už neprepočítavajú. 

(16)	Výnosy
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.), bez ohľadu na to, či zákazník mal vopred na zľavu nárok, alebo či ide o dodatočne uznanú zľavu.

Čl. III Informácie, ktoré vysvetľujú a dopĺňajú súvahu a výkaz ziskov a strát        

1) Informácia o výnosoch                                                                      2015
     Výnosy z hospodárskej činnosti                                                       533 417
      Výnosy z predaja tovaru                                                                   449 663
      Výnosy z predaja  vlastný výrobkov                                                      0
     Výnosy z predaja služieb                                                                    81 975
      Ostatné výnosy                                                                                     1 739

      Výnosy z finančnej činnosti                                                                  40
       Kurzové rozdiely –zisk                                                                           0
       Kurzové rozdiely ku dňu, ku ktorému sa zostavuje účtovná
       závierka                                                                                                  0

       Výnosy z cenných papierov a podielov v dcérskej účtovnej 
       jednotke                                                                                                 0 
      Výnosové úroky                                                                                     40
       Ostatné finančné výnosy                                                                         0

      Mimoriadne výnosy                                                                                0

2)  Informácia o nákladoch
      Náklady na hospodársku činnosť                                                        286 001
       Náklady na spotrebovaný materiál                                                              535
      Náklady na predaný tovar                                                                    150 853
      Náklady na spotrebovanú energiu                                                    
      Náklady na spotrebované služby:                                                           59 471
      Z toho :prenájom                                                                                     32 434
                   osobné náklady                                                                           34 555
                   dane a poplatky                                                                             2 069
                   odpisy                                                                                          18 590
                   ostatné náklady                                                                            19 928                                         

      Finančné náklady                                                                                         964
                                                                                         
     Kurzové rozdiely -strata                                                                                     2
     Nákladové úroky                                                                                            916
     Bankové poplatky                                                                                             46
      
      Mimoriadne náklady                                                                                          0

3)	Informácia o záväzkoch
 
       Štruktúra záväzkov (okrem bankových úverov) podľa zostatkovej doby splatnosti je uvedená       
       v nasledujúcom prehľade :
                                                                                                                     31.12.2015
       Záväzky v lehote splatnosti                                                                    48 261
       Záväzky po lehote splatnosti                                                                      0
       ––––––––––––––––––––––––––––––––––––––––––––––––––––––––––––––––––
                                                                                                                             48 261

    Záväzky so zostatkovou dobou splatnosti jeden až päť rokov                  0
    Záväzky nad 5 rokov                                                                                       0                                                                                                                   

    Zabezpečené záväzky spoločnosť nemá.

   Bankové úvery spoločnosti:
    Bankové úvery spoločnosť nemá.

(1)	Informácia o vlastných akciách
Vlastné akcie spoločnosť nemá.

(2)	Informácia o orgánoch účtovnej jednotky
Záruky alebo iné zabezpečenia poskytnuté pre členov štatutárneho orgánu, dozorného orgánu:
Žiadne nemá.

Pôžičky poskytnuté členom štatutárneho orgánu, dozorného orgánu a iného orgánu účtovnej jednotky:

Hlavné podmienky poskytnutia záruk alebo iných zabezpečení, úrokové sadzby pôžičiek:

Sumy použitých finančných prostriedkov alebo iného plnenia na súkromné účely členmi štatutárneho orgánu, dozorného orgánu a iného orgánu účtovnej jednotky, ktoré je potrebné vyúčtovať:

(3)	Informácia o povinnostiach účtovnej jednotky
Ostatné finančné povinnosti:
Spoločnosť nemá ostatné finančné povinnosti.

Podmienený majetok:
Spoločnosť nemá podmienený majetok.

Podmienené záväzky:
Spoločnosť nemá podmienené záväzky.